Diari Oficial de la Generalitat Valenciana


Sumari del DOGV 454, del 29-10-1986 (1986/807436)

ORDRE de 30 de setembre de 1986, de la Conselleria de Cultura, Educació i Ciència, per la qual es convoquen ajudes per a programes relacionats amb la problemàtica de la dona, a realitzar durant 1986.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   454

Data del DOGV
:   29-10-1986

Secció del DOGV
:   ALTRES DISPOSICIONS

Número del document
:   1986/807436


Data del document
:   30-09-1986

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 30 de setembre de 1986, de la Conselleria de Cultura, Educació i Ciència, per la qual es convoquen ajudes per a programes relacionats amb la problemàtica de la dona, a realitzar durant 1986.  
La Conselleria de Cultura, Educació i Ciència de conformitat amb el que disposa l'article 31.26 de l'Estatut d'Autonomia de la Comunitat Valenciana, aprovat per la Llei Orgànica 5/1982, d?1 de juliol, que estableix com a competència exclusiva de la Comunitat Autònoma la promoció de la dona, va convocar ajudes per a realitzar programes destinats a fomentar la igualtat i la integració plena de la dona en la vida política, econòmica, cultural i social, per Ordre de 26 d'abril de 1986.   
Com que la convocatòria ha estat acollida i perquè no he». pogut atendre-hi un gran nombre de projectes, la Conselleria convoca ajudes noves amb les mateixes finalitats.   
Fent ús de les atribucions que em confereix l'article 35 de la Llei 5/1985, de 30 de desembre, de la Generalitat Valenciana.   
ORDENE:   
Article primer  
1. La Conselleria de Cultura, Educació i Ciència dins dels límits que determinen els crèdits aprovats en el pressupost, convoca ajudes per a activitats concretes que fan referència a temes de la dona.   
2. S'aproven les bases per les quals es regirà aquesta convocatòria, incloses com a annex d'aquesta Ordre.   
Article segon  
Les ajudes es realitzaran amb càrrec a les aplicacions pressupuestàries 96.14.268.4.772, 80.32.755.9.521,11.45.859.9.182, dels Pressuposts Generals de la Generalitat Valenciana per a 1986.   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 30 de setembre de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per les quals es regula la concessió d'ajudes per a activitats sobre temes de la dona.   
Primera. Les subvencions tindran com a finalitat fomentar aquells programes d'activitats dates a terme durant 1986, l'objectiu fonamental dels quals és aconseguir la integració plena de la dona a la societat.   
Segona. Els programes que es subvencionen hauran de referirse prioritàriament a:   
-Difusió i defensa dels drets que l'ordenament jurídic vigent reconeix a les dones.   
-Denúncia de mals tractes soferts per les dones.   
-Temes relacionats amb la salut física i mental de les dones sexualitat i planificació.   
-Imatge de la dona als mitjans de comunicació.   
-Animació sòcio-cultural, adreçada especialment als sectors menys atesos.   
-Denúncia de la discriminació per raó de sexe.   
-Activitats i serveis destinats a col·lectius de dones marginades.   
-Alfabetització específica de dones.   
-Difusió del pensamente feminista i de les noves alternatives d'aquest.   
-Commemoració del dia 8 de març com a Dia Internacional de la dona.   
-Promoure activitats per fomentar programes generadors de treball per a la dona.   
-Fomentar programes o activitats per a una educació no sexista.   
-Realització de jornades i trobades per promoure la coordinació dels moviments associatius de dones que lluiten contra la discriminació de la dona.   
Tercera. Podran optar aquestes ajudes les institucions, associacions o entitats sense interés de lucre, i persones naturals que realitzen activitats en l'àrea dels drets de la dona.   
Quarta La instància de sol·licitud es formalitzarà en el model que s'inclou a continuació d'aquest annex i haurà d'anar acompanyada dels documents següents:   
-Fotocòpia del Document Nacional d'Identitat de la persona que signa la sol·licitud.   
-Fotocòpia del Codi d'Identificació Fiscal, si s'escau.   
-Fotocòpia de la inscripció al Registre Nacional d'Associacions del Ministeri de l'Interior, si pertoca.  
-Memòria de les activitats realitzades l'any proppassat llevat que es tracte d? un grup de constitució recent.  
4482  
-Projecte detallat on consten les activitats que es realitzaran i el calendari d'aquestes.   
-Pressupost detallat de les activitats per a les quals se sol·licita la subvenció, on s'especifique les fonts de finançament de què disposa la institució, associació o persona natural sol·licitant.   
Quan la sol·licitud no reunesca els requisits necessaris o manque algun document complementari dels exigits en cada cas, es requerirà l'interessat o la interessada perquè els repare en el termini de 10 dies i se li apercebrà de l'arxiu de l'expedient si deixava passar el termini sen se esmenar-lo.   
Cinquena. Les sol·licituds podran presentar-se al Registre General de la Conselleria de Cultura, Educació i Ciència, als Serveis Territorials, o per qualsevol dels mitjans establerts en l'article 66 de la Llei de Procediment Administratiu, en el termini de 15 dies a partir de l'endemà de la publicació d'aquesta Ordre en el Diari Oficial de la Generalitat Valenciana.   
Sisena. Els projectes presentats seran qualificats per una comissió integrada per cinc membres que hagen destacat per la seua tasca en defensa dels drets de la dona, designats pel Conseller de Cultura, Educació i Ciència, entre els quals elegirà també les persones que exerciran les funcions de president/a i secretari/ària de la comissió.   
La comissió elevarà pro posta dels projectes seleccionats, així com la quantia de l'ajuda que es concedeix, al Conseller de Cultura, Educació i Ciència qui resoldrà la concessió.   
Setena. Les ajudes es faran efectives quan haja acabat el programa, amb la justificació prèvia de la totalitat de la despesa realitzada amb càrrec a la subvenció concedida, i amb una certificació d'haver dut a terme correctament les activitats corresponents, expedida per la Conselleria de Cultura, Educació i Ciència.   
Vuitena. Els/Les beneficiaris/es es hauran de tornar l'import de les subvencions rebudes si les despeses no es produeixen per qualsevol imprevist, o quan es comprove una modificació substancial dels fins en raó dels quals es concedí la subvenció, i igualment quan per percebre altres subvencions es cobrís totalment l'import de les despeses.   
Els/Les beneficiaris/es hauran de fer constar en la publicitat de les seues activitats, i en tota la documentació gràfica o escrita que n'hagen elaborat en desplegament, i el patrocini de la Conselleria de Cultura, Educació i Ciència.   
Novena. La Conselleria de Cultura, Educació i Ciència es reserva el dret de realitzar un seguiment de les activitats subvencionades, i pot sol·licitar una explicació detallada de les despeses fins a un any després de realitzar l'activitat subvencionada.